# EIX 4: ACCESSIBILITAT I DIVERSITAT

Procés participatiu de la nova llei de participació ciutadana de Catalunya

<https://participa.gencat.cat/processes/novalleiparticipacio>

|  |  |
| --- | --- |
| **Explicació de l’eix 4** | La **inclusió** de diferents perfils i visions en qualsevol fase del cicle de les polítiques públiques (disseny, execució, seguiment, avaluació) és **fonamental per garantir una participació ciutadana de qualitat**.  En aquest sentit, recordem **dos dels principals objectius** de les polítiques de participació ciutadana:   * Recollir les diferents visions de la ciutadania per **millorar l’eficàcia de les polítiques públiques**. * Incorporar veus que no tenen accés a altres canals d’interlocució amb l’administració per **millorar la qualitat democràtica** de les nostres institucions.   Així doncs, l’objectiu de remoure els obstacles per **garantir el dret de participació de totes les persones** ha d’estar al centre de qualsevol política de participació ciutadana, i com no, **al centre de la nova llei de participació ciutadana**.  L’eix d’accessibilitat i diversitat és un **eix transversal** a la resta d’eixos. En concret, les mesures que s’activen per garantir aquesta inclusió dels diferents perfils formen part del **compromís institucional** amb la participació ciutadana. D’altra banda, els agents o perfils indispensables per garantir una participació diversa i de qualitat han de quedar identificats amb claredat a les **regles del joc.** Icom no, a l'hora d’activar qualsevol **modalitat participativa** caldrà tenir en compte les variables d’exclusió de la participació.  Cal no oblidar que malgrat s’escapi de l’àmbit objectiu d’aquesta llei, les possibilitats de participar també tenen a veure amb les condicions materials de la població, en si es tenen cobertes, o no, les necessitats bàsiques, el nivell sociocultural i econòmic.  També hi entren altres factors, com ara les dificultats de desplaçament amb transport públic fora dels nuclis urbans i la falta de descentralització territorial de les sessions dels processos participatius, qüestions aquestes en què sí que es pot incidir a través del disseny dels mecanismes de participació. |
| **Situació actual** | A dia d’avui, una de les mancances més flagrants dels mecanismes de participació impulsats des de les administracions és la **incapacitat d’arribar a col·lectius amb menys tendència a participar** com per exemple joves, gent gran o persones nascudes fora de Catalunya.  **Les xifres:**  Pel que fa a la dificultat per arribar als **col·lectius** que **menys participen, d’acord al** [Panel de polítiques locals 2020](https://pisunyer.org/public/files/panel/informepart2020_cat.pptx):   * El 51 % dels ajuntaments catalans consideren necessari revisar les seves estratègies i instruments de promoció de la participació virtual, segons el panelque recopila dades dels municipis de més de 10 mil habitants. * El 10,2 % dels ajuntaments veuen també necessari la revisió de les estratègies i instruments de promoció de la participació presencial i del funcionament dels mecanismes participatius també d’acord amb el Panel 2020. * Les principals preocupacions dels municipis en la participació ciutadana són:   + En primer lloc, els col·lectius que habitualment no participen.   + En tercer lloc, l’escassa participació ciutadana a les convocatòries que fa l’ajuntament. * Només el 39,8 % dels enquestats està molt d’acord o bastant d’acord amb que la proporció de ciutadania afectada per la bretxa digital es reduirà a mínims en el curt termini.   Sobre els **perfils de participants**:   * El perfil més nombrós de persona que més participa [als processos de la Generalitat de Catalunya (dades 2018-2019)](https://governobert.gencat.cat/ca/participacio-ciutadana/difusio-i-recerca/Avaluacio-de-la-participacio-ciutadana-a-la-Generalitat-de-Catalunya/) és Dona (63 %); Edat entre 35 i 54 anys (45 %); Nascuda a Catalunya (79 %); Ocupada (81 %) al sector serveis; Amb estudis universitaris (81 %); I que viu a l’àmbit metropolità (44 %). * Els perfils menys present en els processos participatius de la Generalitat és el de joves i jubilats, nascuts fora de Catalunya, no ocupats o ocupats en sectors que no són serveis i que han completat estudis secundaris. |
| **Previsions normatives** | **Normativa sobre accessibilitat d’espais i portals:**   * [Llei 13/2014, de 30 d’octubre, d’accessibilitat.](https://portaljuridic.gencat.cat/ca/document-del-pjur/?documentId=673958) * [Reial decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic.](https://www.boe.es/boe_catalan/dias/2018/09/19/pdfs/BOE-A-2018-12699-C.pdf)   **Normativa sobre registres de participació:** registre de participació en el qual es poden inscriure voluntàriament les persones i les entitats. |
| **Documentació de referència** | [Avaluació processos](https://governobert.gencat.cat/ca/participacio-ciutadana/difusio-i-recerca/guies-breus-de-participacio-ciutadana/)  [Guia per incorporar la transversalitat de gènere](https://governobert.gencat.cat/ca/participacio-ciutadana/difusio-i-recerca/guies-breus-de-participacio-ciutadana/) |
| **Límits del debat** | Les referències normatives a les consultes populars no referendàries, als referèndums o a processos electorals no són objecte d’aquest procés participatiu. |